alexandrainst/scandi-wiki huggingface dataset:
Mosjøhallen

Mosjøhallen er en idrettshall som ligger på Kippermoen i Mosjøen. Hallen benyttes grunnleggende til idrettsformål, samt dans og utstillinger. Den stod ferdig i 1997.

Tekniske fakta
Innvendige mål er 70 m x 49 m, og den høyeste takhøyde er 11 m. I tillegg til å ha fotballbane, er hallen på den ene langsiden utstyrt med løpebane for 60-metersløp.

Finansiering
Større bedrifter og en rekke privatpersoner stod bak et pengebidrag på rundt 4,2 millioner kroner, som var avgjørende for oppføringen av hallen. De største bidragsytere var kommunale Mosjøen og omegn næringsselskap KF  (MON) med 1,2 millioner kroner, «Fotballens venner» (d.v.s. alle private personer) med til sammen 275.000 kroner, Helgeland Sparebank og Mosjøen Aluminiumsverk med 250.000 kroner hver og Samvirkelaget med 150.000 kroner. Hver av bedriftene bidrog med rundt  kroner.

Eksterne lenker
 Mosjøen IL: Mosjøhallen.

Idrettshaller i Norge
Sport i Vefsn
Etableringer i 1997
Byggverk i Vefsn
Kinn Bryggeri

Kinn Bryggeri AS er et lite bryggeri i Florø som ble etablert av Espen Lothe i 2009. Salget i bryggeriets første år var 2000 liter. Dette økte til 32 000 liter (og ca 2 millioner norske kroner) i 2010, og 76 000 liter i 2011. Bryggeriet er oppkalt etter det gamle kommunehuset i Florø, Kinnhuset. Kinn Bryggeri produserte i 2012 ca 20 øltyper, hovedsakelig i klasse D (4,7 %), men har også noen sterkere. Alle er overgjærede øl av typer som er vanlige for håndverksbryggerier, som for eksempel saison, IPA og belgisk wit. 

Bryggeriets etablerer vant NM i hjemmebrygging i 2006 og 2007. 

Bryggeriet kom på andreplass i NORØLs årlige kåring av årets bryggeri for 2011.

Bryggeriet flyttet til nye lokaler i Bjørndalvegen i Florø sommeren 2013 og nytt tapperi stod klart sommeren 2014.  Produksjonen av øl har økt betydelig og en vesentlig andel eksporteres.

Referanser

Eksterne lenker
  
 Fylkesmagasinet Sogn og Fjordane
 Kinn Bryggeri på RateBeer

Norske bryggerier
Florø
Selskaper etablert i 2009
Vettakollen

Vettakollen er en kolle, en ås og et område i bydelen Vestre Aker i Oslo. Åsen ligger vest for Sognsvann, og sørøst for Holmenkollen. Vettakollen var kollen til Grimelund gård, og navnet kommer av ordet vete som betyr varde. Selve toppen ligger i Nordmarka, med en høyde på 419 moh. Innbyggertallet i Vettakollenområdet er 2 756 mennesker.

Geografi
Vettakollen var tidligere en del av Grimelund gård (gårdsnummer 35). Vettakollen og Holmenkollen skilles av Skådalsbekken og Skådalen. Toppen ligger 419 moh. Rundt Vettakollen er det også et boligstrøk, og det finnes også en egen T-bane-stasjon med navn Vettakollen. Også Gulleråsen stasjon, Gråkammen stasjon og Skådalen stasjon ligger nær Vettakollen og blir i noen tilfeller regnet som deler av Vettakollen. Innbyggertallet i Vettakollenområdet er 2 756 mennesker.

Geologi
Mellom Vettakollen og Sognsvann ligger en rekke tidligere gruver og skjerp, både Vettakollen skjerp (kobber og jern), Gaustad gruve (jern) og Riis skjerp (jernmalm). Sistnevnte ved Båntjern fremstår bare som små groper i terrenget, mens Vettakollen og Gaustad gruve hadde betydelige dimensjoner, sistnevnte med en 60 meter lang stoll. Dette er grenseområdet mellom knollekalk og akeritt, og i kontaktsonen skjedde metamorfoser dypt nede i jordas indre hvor det ble avfelt sink, kobber og jern. Gruvene ble drevet fra 1540 og skiftevis til 1620 og videre en tid på 1700-tallet. Her går Ankerveien forbi og betjente gruvene. Øst for Sognsvann ligger også et mindre geologisk grensefelt med Sogn gruve.

Navn
Navnet «Vettakollen» kommer av det gamle ordet «vete» (norrønt viti, 'tegn, merke, varde'), som er betegnelse på de vedstabler som tidligere ble reist på visse fjelltopper, oftest nær kysten, og som ble tent når fiender nærmet seg eller var kommet til landet. Bålet var et signal om at det skulle tennes lignende bål på andre topper, og om at alle våpenføre menn skulle samles for å verge landet.

Annet
Musikkfestivalen Kollenfestivalen tar navnet sitt fra Vettakollen.

Gamle bilder

Se også 
 Grimelund gård
 Vettakollen stasjon
 Holmenkollbanen

Referanser

Eksterne lenker 
 Vettakollens geologi
 Vettakollen i Skiforeningens «markadatabase»

Bydel Vestre Aker
Tresammenføyninger

Tresammenføyninger brukes av håndverkere for å skjøte eller forbinde trestykker.  Forskjellige typer forbindelser er laget opp gjennom århundrene, for å løse de forskjellige utfordringene som oppstår når man jobber med konstruksjon i heltre.

Verktøy som brukes for å lage sammenføyninger er høvel, stemjern, fres og sag.  Delene deles grovt sett inn i to kategorier; sagede og formede.  De sagede er enten saget rettvinklet eller skråvinkel i en eller to retninger.  De formede delene er bearbeidet videre, med falser, hull eller utsparinger som for eksempel noter.

Trevirkets egenskaper bestemmer også sammenføyningens utforming.  Treverk tar opp og avgir fuktighet fra omgivelsene.  Endringer i vanninnholdet gjør at trefibrene sveller og krymper.  Mesteparten av endringene i dimensjon foregår i bredderetningen sett i forhold til fibrenes innretning i emnet.  En svært liten endring går også i lengderetningen.  Forskjellige treslag samt årringene i emnet påvirker akkurat hvordan bevegelsene foregår.

Liste over tradisjonelle sammenføyninger
 Bladskjøt
 Tappsammenføyning eller hull og tapp
 Kamsink eller fingerskjøt
 Svalehalesink eller svalehaleskjøt
 Noting
 Dømling (skjult sentrumstapp)
 Kantskjøt
 Svingskjøt
 Lommehullssammenføyning

Liste over moderne sammenføyninger
 Lamellkjeks
 Sammenføyninger med beslag

Referanser

Litteratur
 Noll, Terrie: Sammenføyning av tre, Landbruksforlaget 2004, ISBN 82-529-2760-2
 Scott, Ernest: Teknologisk forlag store snekkerbok, Damm, 2003, ISBN 82-496-0843-7
Arnfast

Arnfast var en abbed i Ryd kloster på 1200-tallet og medlem av cistercienserordenen. Han ble senere utnevnt til biskop. 

Øm klosterhistorie sier at han var av fornem familie og en velstudert mann. I 1259 var han abbed i Ryd kloster ved Flensborg fjord. Samme år oppholdt han seg i Ribe under kong Christoffers plutselige død. Ryktet oppsto at Arnfast hadde skyld i kongens død, han sto i hvert fall på erkebiskopens side i kampen mot kongemakten. Enkedronningen skal ha gjort det hun kunne for å gripe Arnfast, så denne knapt turde vise seg.   

I 1260 ble han av erkebiskop Jakob Erlandsen utnevnt til biskop i Århus, men pave Urban IV gjorde beslutningen om, til fordel for den andre kandidaten Tyge. Det lyktes derfor ikke Arnfast å komme i besittelse av bispestolen. Han måtte vende tilbake ad abbatiam suam, altså til sitt kloster og sin abbedstilling, hvor han trolig forble til sin død. I 1263 hadde klosteret fått en ny abbed.

Eksterne lenker 
 Arnfast i Dansk Biografisk Leksikon

Danmarks historie
Danske katolske biskoper
Cisterciensere
Tårnby (Amager)

Tårnby er en københavnsk forstad med 40 045 innbyggere (2010).

Tårnby ligger på Amager i Tårnby kommune, syv kilometer syd for København. I Tårnby kommune finner man også bydelen Kastrup, som før kommunalreformen i 1970 var en selvstendig kommune. Rett ved Tårnby torv og kirken ligger Tårnby stasjon som befinner seg på gammel prestegårdsjord,og blir betjent av regionaltog mellom Helsingør og Malmö.

Historie 
I middelalderen hørte Tårnby under Roskildebispen og i dennes jordebok fra 1370 får man den første samlede beskrivelsen av sognet. I 1416 gikk sognet over til kronen.

Tårnby kan imidlertid spore sin historie lenger tilbake. Alene Tårnby kirke kan dateres til 1100-tallet. 

Utgravninger i området omkring Tårnby torv i forbindelse med byggingen av motorveien og Øresundsbroen i 1993–94, støtter tesen om byens høye alder. Flere funn tyder på at det har vært bosetting på stedet så langt tilbake som før Kristi tid.

Vennskapsbyer 
  Skedsmo i Norge
  Alingsås i Sverige

Referanser

Eksterne lenker 
 Tårnby Stads- og lokalarkiv
 Tårnbys hjemmeside
 Amager på kryds og tværs

Amager
Øresundsregionen
Jan Tollius

Jan Tollius, Joannes Tollius eller Tollio (født ca. 1550 i Amersfoort, død 1603? i København) var en nederlandsk komponist.

Tollius var først kapellmester i Onze-Lieve-Vrouwekerk (Vår frue kirke) i Amersfoort, men forlot denne pga. religiøse overveielser. Etter å blitt medlem av Fransiskanerordenen, ble han kapellmester i Assisi omkring 1587. I 1588 ble han sanger hos biskopen av Padova, og fra 1601 var han sanger ved Christian IVs hoffkapell. 

Stilen i Tollius' bevarte motetter og madrigaler foregriper den tidlige barokken.

Eksterne lenker 
 Jan Tollius på worldwidebase.com

Fransiskanere
Nederlandske komponister
Personer fra Amersfoort
Liste over land etter HDI etter år

Liste over land etter HDI har flere betydninger:

Liste over land etter HDI (1990)
Liste over land etter HDI (2005)
Liste over land etter HDI (2006)
Liste over land etter HDI (2007)
Liste over land etter HDI (2010)
Liste over land etter HDI (2011)
Liste over land etter HDI (2013)
Liste over land etter HDI (2014)
Liste over land etter HDI (2020) (siste)
Senior Høyre

Senior Høyre er en sideorganisasjon til partiet Høyre. For å være medlem må man være over 62 år. Senior Høyre jobber for å stimulere medlemmene til politisk aktivitet, særlig med henblikk på eldrepolitikk, og til å bidra aktivt for Høyre. Senior Høyres leder er selvskrevent medlem av Høyres sentralstyre.

Den første foreningen ble stiftet i Trondheim den 25. januar 1979 med Karin Wiksén blant grunnleggerne. Den 2. februar 1981 etablerte man det landsomfattende Fellesrådet for Høyres Pensjonistforeninger, som i 1985 fikk status som en fullverdig sideorganisasjon til Høyre. Fra 1987 het organisasjonen Høyrepensjonistenes Landsforbund, og i 2000 skiftet den navn til Senior Høyres Landsforbund (SHL).

Ledere 
Karin Wiksén 1981–1983
Sigrid Utkilen 1983–1987
Gustav A. Gudbrandsen 1987–1990
Gunnar Baalsrud 1990–1992
Ørnulf Dæhli 1992–1997
Gerd Kirste 1997–1999
Ørnulf Dæhli 1999–2001
Michael Birkeland 2005–2011
Turid Wickstrand Iversen 2011–2019
Lars Myraune 2019–d.d.

Referanser

Eksterne lenker 
 

Høyre
Etableringer i 1981
Davor Palo

Davor Palo (født 2. november 1985 i Sarajevo) er en dansk sjakkspiller. Palo lærte å spille sjakk i 1993 i Sarajevo, mens byen var beleiret, og det ofte var umulig å være utendørs. Han kom til Danmark som flyktning i desember 1993 og deltok i sin første sjakkturnering i 1995. Han viste seg raskt å ha et stort talent for sjakkspillet. Allerede i 2002 ble han tildelt tittelen internasjonal mester i sjakk. Palo skårte sin første stormesternorm ved danmarksmesterskapet i 2003, hvor han ble nr. 2. Han vant ytterligere to stormesternormer ved turneringer i 2004 og 2005, noe som resultert i, at han i 2005 som 19-årig ble utnevnt til den hittil yngste danske stormester i sjakk. 
Han innstilte i 2006/7 sin sjakk karrieren for å satse på poker.

Eksterne lenker 
 

Danske sjakkspillere
Stormestere i sjakk
Danske pokerspillere
Personer fra Sarajevo
Statement 2

Statement 2 er et konsertalbum med Reidar Larsen, utgitt i 1995.

Sporliste
 «Christina» (Bob Shad/Brownie McGhee)
 «Little Lonely Girl» (Memphis Slim)
 «I'll Give You Money» (Vernon/Larsen/Witham/Dixon/Martin)
 «Jammin' With Sarah» (Reidar Larsen/Sarah Brooks)
 «Me and My Piano» (Reidar Larsen/Tony Burton)
 «Better Than Nothing» (Reidar Larsen/Geir Samsonsen/Tony Burton)
 «Grand Prix» (Clifton Chenier)
 «Ain't That What Good Friends Are for» (Freddy Lindquist/Tony Burton)
 «Boogie for Mr. B» (Reidar Larsen)
 «Robbery» (Reidar Larsen/Tony Burton)
 «Mr. Understanding and Miss. Understanding» (Reidar Larsen/Tony Burton)
 «Last Train Home» (Reidar Larsen/Tony Burton)

Medvirkende

Musikere
 Reidar Larsen - sang, piano, munnspill, låtskriver, mixing
 Freddy Lindquist - gitarer
 Kjell Arne Jensen - bass
 Knut Hem - trommer, perkusjon 
 Sarah Brooks -  leadvocal på Jammin' with Sarah
 The Spirit of Love Singers - sang/kor
 Ann Sinclair 
 Gwendolyn Richardson
 Audrey Grace Campbell 
 Pamela McPherson-Cornelius

Øvrige
 Jan Erik Kongshaug - produsent, tekniker, mixing 
 David Norton - fotograf 
 Kreativ Informasjon - grafisk design

Eksterne lenker
 Statement 2

Konsertalbum fra 1995
Reidar Larsen-album
Norske konsertalbum
Indvik Uldvarefabrik

Innvik AS (opprinnelig Indvik Uldvarefabrik) er en tekstilbedrift i Innvik i Sogn og Fjordane. Det er den største tekstilbedriften i fylket. Fabrikken ble etablert i 1890, av innvikingen Wald P. Skaaden og Andreas Rasmus Svarstad. Produksjonen var vesentlig shoddy og ullvarer.

Se også
Tekstilindustri

Eksterne lenker
 
 Sau- og geiteavl i Sogn og Fjordane – NRK fylkesleksikon.

Norske tekstilbedrifter
Selskaper etablert i 1890
1890 i Norge
Næringsliv i Stryn
Pergola

For den italienske byen, se Pergola (italiensk by).

En pergola (fra italiensk) er en løvgang dannet av doble rader med frittstående vegetasjon og slyngplanter med rikt løvverk.

En pergola var ofte bygget i treverk, og hovedpoenget var å bygge inn gangstier og ha noe som slyngplantene kunne feste seg til. Ordet pergola omfatter i dag langt flere bruksområder enn kun et plante-oppheng.

Pergola i dag 
Opprinnelig ment som et klatrehjelpemiddel og som en skjev struktur på samme måte som et espalier, tjener den ofte også til å fremheve og strukturere offentlige eller private utendørsanlegg som en frittstående struktur eller som en pergola gangvei. Den brukes ofte for å avgrense en terrasse. Noen ganger er noen av sidene laget vindtette med tre eller screens. Vertikale rangkonstruksjoner blir oftere referert til som rangstillaser, rangbuer eller espalier. En rosebue kan sees på som en liten pergola. Svært store eller lange versjoner kan finnes i offentlige parker - laget ofte av naturstein, metall eller klinker.

Opprinnelig var pergolaen for det meste laget av tre, men nå brukes også plast og metall. En murvegg, en enkelt avlang stein (monolitpergola) og trestøtter eller en metallstøttestruktur kan tjene som stolpemateriale. Det er viktig å feste pergolastolpene godt for å unngå at pergolaen blåses over.

Å bygge en pergola som ikke er helt tettet er som oftest ikke søknadspliktig Norge.

Veier
Mamba APC

Mamba er et minebeskyttet kjøretøy (MRAP) fra Sør-Afrika, utviklet av BAE Systems Land Systems South Africa. Det er bygget på drivverket til en Unimog lastebil, og kan ta opp til ti passasjerer i tillegg til føreren.  Kjøretøyet har vært i bruk av flere nasjoner og fredsbevarende styrker. Flere andre kjøretøyer har blitt utviklet på basis av Mamba.

Mamba brukes fremdeles av South African National Defence Force.

Eksterne lenker
 Selskapets hjemmeside (engelsk)

MRAP-kjøretøyer
Introduksjonsår ikke oppgitt
Nekolai Dahl

Nekolai Dahl (født 26. april 1880 i Stjørna i Bjugn, død 3. september 1962 i Trondheim) var en norsk forretningsmann og oppfinner innenfor fiskerinæringa.

Oppvekst 

Nekolai Dahl ble født på Kvernhusdal ved Selnes i Fevåg som sønn av gårdbruker Johan Arnt Larsen Kvernhusdal (1840-1908) og Elen Margrete Larsdatter Kvernhusdal (1840-1919). I sin tidlige barndom jobbet han på hjemgården, begynte å eksperimentere innenfor jordbruk med nye forsøk på oppdyrking av jordbruksvekster. Han vokste opp ved kysten og havet var rett utenfor hjemgården, hans store interesse for sjø og fisk skulle sette en stor æra på hans senere yrkessammenheng og valgte bort yrket som senere gårdbruker.

Livsvirke 

Nekolai Dahls Fiskeforretning på Brattøra i Trondheim ble etablert i 1903 og med tiden ble hans virksomhet en av de største i Norge innenfor engroshandel for sild og fiskehandel, både for eksport og nasjonalt. Hans virksomhet var kjent i store deler av Europa. Blant annet i Tyskland, Italia, Sverige, Finland, Danmark, Polen, Tsjekkoslovakia, Belgia, Frankrike. Han hadde to store fryseanlegg på Brattøra i Trondheim med gulvareal på 2 500 m2 og innfrysingskapsiteten var på 5 000 kasser sild i døgnet.

Dahl skaffet også is til sin drift fra Buvatnet i Berkåk i Sør-Trøndelag, Nesvatnet i Skogn, hadde også lager på Selva der han hentet is fra Storvatnet og Litjvatnet ikke langt bortenfor. For alltid å sikre kvalitetsvarer pakket firmaet selv all den sild og fisk det solgte. Det skaffet seg derfor anlegg flere steder ved Trondheimsfjorden og i Frøya-distriktet: Selva, Fevåg, Råkvåg, Stadsbygd, Bogøyvær, Vadsøysund, Kya og Gjessingen. På Råkholmen i Smøla hadde Nekolai Dahl også et anlegg, likeså var det et i Henningsvær i Lofoten.

Stiftelsen Halten - Nekolai Dahls Minne har i dag ansvaret for å ta vare på historien som har preget norsk fiskeindustri i mange ti-år.

Patenter 
Nekolai Dahls mest kjente og prestisjefylte oppfinnelse, frysemetoden som er bygd på kuldebehandlingsprinsippet brukes den dag i dag i eksporten av fisk i mange land.

Nekolai Dahl har hele 17 verdenspatenter, blant annet:
 Fiskekasselukker, 1906
 Sildordner, 1908
 Frysemetoden, 1914

Utmerkelser 
 Æresdiplom ved Trøndelagsutstillingen, 1930
 Gullmedalje fra Selskapet for Norske Fiskeriers Fremme, 1930
 St. Olavs Orden for samfunnsganglig arbeid, 1936

Referanser

Eksterne lenker 
 Gründeren Nekolai Dahl (biografi)
 Scanpix
 Agdenes kommune 
 Norsk Teknisk Museum
 Is-saging på Ronglan

Norske forretningsfolk
Norske oppfinnere
Personer fra Bjugn kommune
Fødsler i 1880
Dødsfall i 1962
Nordmenn i isbransjen
Tales of Norsemen

Tales of Norsemen er et musikkalbum med Polargrass, utgitt i 2010.

Sporliste
 «The Paper heart»
 «Words for Mary»
 «Honey»
 «Butterfly»
 «I´ll Be Coming Home»
 «I do it for You»
 «Different Places»
 «You Belong to Me»
 «Fly»
 «A Norseman´s Life»
 «Lead Me On»
 «To All The Women»
 «The Point Where We Loose Ourselves»
 «Love is a Mystery»

Personell
Jack Bjørkhaug – Vokal
Tore Morten Andreassen – Gitar
Trond Nedberg – Bass, Produksjon

Øvrige medvirkende 
Are Fevang – Dobro
Merethe Camilla By – Fele
Petter Pettersen – Mandolin
Maria Nilsen - Cover art, tekstforfatter (I'll be comming home)

Musikkalbum fra 2010
Norske musikkalbum
Splish Splash

«Splish Splash» er en amerikansk sang fra 1958, fremført av Bobby Darin. Den ble skrevet av Darin og disc jockeyen Murray the K (Murray Kaufman), som veddet på at Darin ikke kunne skrive en sang som begynte med ordene «Splish splash, I was taking a bath» (som ble foreslått av Murrays mor Jean Kaufman). Sangen var kreditert Darin og Jean Murray (en blanding av morens og sønnens navn) for å unngå enhver antydning til payola.

Den ble innspilt under en session i New York Citys Atlantic Studios, som fant sted om kvelden til 10. april 1958. 

«Splish Splash» ble utgitt på singlen Atco 6117.

Sangen hjalp til med å gi Darin et større løft i hans karriere og nådde en tredjeplass på Billboard Hot 100-listen.

Teksten refererer til figurer fra andre sanger i samme periode, slik som «Lollipop», «Peggy Sue» og «Good Golly Miss Molly».

Barbra Streisand spilte inn en ny versjon i 1979 og den forekom på hennes album Wet. Sangen inneholdt ny tekst skrevet av Streisand og backingvokaler av vokalisten i Toto, Bobby Kimball, og keyboardisten i Chicago, Billy Champlin.

Ann-Margret, Mickey Gilley, The Rockats og Linda Gail Lewis spilte inn sangen og ga en ut på singel i 2022.

I filmer og på TV 
Sangen var med i traileren til Patrick Dempsey-filmen Loverboy.

Den forekom også i soundtracket til spillefilmen Du har m@il (You've Got Mail, 1998) samt i en episode av Happy Days, hvor rollefiguren Richie Cunningham ble disc jockeyen Richie the C (muligens et ordspill på Murray the K).

Kevin Spacey fremførte «Splish Splash» i filmbiografien over Darins liv, Beyond the Sea.

Sangen kunne høres i spillefilmen Because of Winn-Dixie, i scenen hvor Opal (AnnaSophia Robb) gir Winn-Dixie et bad.

Den var med i en D-TV-musikkvideo på Disney Channel, hvor den hovedsakelig ledsaget klipp av Disney-figurer som badet på én eller annen måte, særskilt fra tegnefilmen Mickey and the Seal (1948) (som illustrerer badet til sangens jeg-person i første vers), men også Mickey's Birthday Party (som illustrerer selskapet han går til).

Norsk versjon 
Andreas Diesen har skrevet en norsk tekst til en barneplate. På norsk bærer den tittelen «Mas mas».

Innspilling 
Geir Børresen. Utgitt på LP-platen Eddi (dB Records DBLP 011) i 1981.

Referanser 

Sanger fra USA
Sanger fra 1958
Barbra Streisand-sanger
Sankt Severin kirke

Sankt Severin kirke er en kirke som ligger i Haderslev kommune i det østlige Sønderjylland i Danmark. Kirken går også under navnet Gammel Haderslev kirke. I middelalderen var kirken viet til Sankt Severin.

Kirken er en romansk kvaderstenskirke som ble oppført på 1100-tallet. Kor og skip ble oppført av granittkvadre og fikk tilført tårn av munkesten på et senere tidspunkt. Tårnet ble forhøyet i 1911. 

Nord for koret ligger sakristiet og kapellet som begge ble bygget i 1877-78. Disse benyttes nå som dåps-og presteværelse.

Kirketårnet har tre klokker som den fikk i gave av «Nationalfondet af 1918 til anskaffelse af kirkeklokker i Sønderjylland» efter gjenforeningen i 1920. 

Innvendig er korhvelvingen utsmykket med Hjalte Skovgaards apsisfresker fra 1952.

Inventar 
Sankt Severin kirkes døpefont er av granitt og er fra 1200-tallet. Fonten er delt i tre felter med figurer; løve, drage og et dyr med spiss snute. Selve dåpsfatet er i messing og er fra ca. 1650-1700.

Alteret som er også utført i granitt er fra 1952 og er tegnet av arkitekt Rolf Graae. Det bærer krusifikset med den seirende Kristus og er et verk av Hjalte Skovgaard fra 1953. 

Prekestolen er et verk fra 1609, men ble utsatt for en hardhendt restaurering i 1871.. I utskjæringene ser man de fire evangelistene med sine symboler og i midten Herren selv. En latinsk innskrift gjengir Jesu ord: «Det er ikke jer, der taler, men jeres Faders Ånd, som taler i jer».

Orgelet er fra 1970 og er bygget av orgelfirmaet Marcussen & Søn i Aabenraa. 

Pulpituret adskiller Sankt Severin kirke fra de fleste andre kirker. Det ble oppført på 1700-tallet.

Tidligere hadde kirken flere kalkmalerier, men disse er blitt kalket over.

Kirkegården 
På kirkegården er det blant annet en minnelund for sønderjyder som falt under første verdenskrig. På den eldre delen er det også en fransk minnelund over ofre fra andre verdenskrig.

Galleri

Eksterne lenker 
 Gammel Haderslev Kirke – Nordens kirker 
 Gammel Hadderslev sogn – inventar
 Kirkens offisielle nettside

Kirker i Haderslev
Kirker i Haderslev stift
Religiøse bygninger fra 1100-tallet
1100-tallet i Danmark
Tidligere katolske kirker i Danmark
Spira

Spira er et særegent sankthansbål i Flekkefjord. Bålet ble opprinnelig satt opp i en utrangert robåt, påtent i Kleivane, som på den tid var utmark, og båret brennende gjennom byens trehusbebyggelse til fjorden, hvor det ble sjøsatt for å brenne ut. Etter et par branntilløp, ble det allmenn aksept for at båtvraket ble sjøsatt først, så fylt med brennbart materiale og tauet midtfjords og tent på. Det var trolig vanlig å ro en tur rundt fenomenet, som på folkemunne ble hetende Spira.

Bortsett fra krigsårene, har skikken fortsatt, med båter og skøyter av varierende størrelse som platform. År om annet kunne en se et par hundre større og mindre båter rundt Spira og en skøyte med Flekkefjord Musikkorps ombord som spilte i en times tid. 

Mangel på treskrog, og de giftige gassene som følger med påtenning av plastbåter, har medført at dagens bål brennes på en flåte av tomme oljefat som er sveist sammen. Bålet blir forankret etter beste evne, noe som ikke alltid har vært like enkelt. En gammel fiskeskøyte kom på rek, og holdt på å sette fyr på daværende Ringards Realskole før den ble tauet ut igjen.

Bystyret i Flekkefjord vedtok 17. desember 2015 at Flekkefjord kultursenter som skal være klar til åpning i september 2016 skal ha undernavnet Spira.

Kultur i Flekkefjord
Kystkultur
Heimssýn

Heimssýn er en islandsk organisasjon som er motstandere av islandsk EU-medlemskap. Organisasjonen ble grunnlagt i 2002, og ledes av Ásmundur Einar Daðason, alltingsrepresentant for Vinstrihreyfingin – grænt framboð. Tidligere finansminister Ragnar Arnalds var leder fra 2002 til 2009.

Den har cirka 3 500 medlemmer.

Eksterne lenker
 Nettside

Politiske organisasjoner
Islandsk politikk
Etableringer i 2002